OzLabs/hebrew-wiki-articles huggingface dataset:
אניגמוזאורוס

אניגמוזאורוס (שם מדעי: Enigmosaurus; מילולית: "לטאה אניגמטית/מסתורית") הוא סוג של דינוזאור תרופוד אסייתי שחי במשך הקרטיקון העליון שלפני 96 עד 89 מיליון שנה מזמננו. המאובנים שלו התגלו בתצורת באיאן שירה שבמונגוליה. סוג זה כולל מין אחד - Enigmosaurus mongoliensis.

האניגמוזאורוס היה דינוזאור דו-רגלי באורך של 5 מטרים ומשקל של 454 עד 907 קילוגרם בקירוב. הוא היה בעל זרועות גדולות בעלות טפרים רחבים וארוכים שאיתם הוא קטף עלים מהעצים אך גם התגונן מטורפים. באמצעות גפיו האחרויות וזנבו הוא יכל להתייצב כדי ללחך צמחים גבוהים שהיו כנראה מרבית תזונתו. בדומה לתרופודים אחרים הוא היה אולי מכוסה בנוצות לאורך גופו.

דינוזאור זה דמה לתריזינוזאורוס מאותו אזור, אך היה בעל מבנה פרימיטיבי יותר מהתריזינוזאוריים. הוא היה קרוב בעיקר לאלקסזאורוס ולבייפיאוזאורוס, כולם חיו במונגוליה או בסין של הקרטיקון.

==קישורים חיצוניים==

קטגוריה:בעלי חיים שתוארו ב-1983
קטגוריה:טקסונים שתוארו בידי אלטנגרל פרל
קטגוריה:תריזינוזאוריה
קטגוריה:דינוזאורים שחיו בקרטיקון עליון באסיה
מישל לבלון

מישל לבלון (בצרפתית: Michel Leblond; 10 במאי 1932 – 17 בדצמבר 2009) היה כדורגלן צרפתי, ששיחק בעמדת הקשר. כבש את השער הראשון בתולדות גמר ליגת האלופות.

==ביוגרפיה==
לבלון נולד ב-10 במאי 1932 בריימס שבצרפת. במשך כל שנות ה-50 של המאה ה-20 שיחק בסטאד ריימס שהייתה לתמונת הדגל של הכדורגל הצרפתי, עם הישגים בצרפת ובאירופה. כבר בשנת 1950 נבחר לשחקן הצעיר הטוב ביותר במדינה, אך תפס את מקומו הקבוע בקבוצה רק מעונת 1953/54, אחרי שכבר זכה עימה בליגה ובגביע.

הוא מונה בשנת 1954 לראשונה לנבחרת צרפת הבוגרת, אחרי שכבר השתתף באולימפיאדת הלסינקי שנתיים קודם לכן. במונדיאל 1954 שנערך בשווייץ היה חלק מהסגל אך לא זכה לשחק. בעונת 1955/56 לבלון הגיע עם ריימס עד לגמר גביע האלופות הראשון, בו גם כבש בדקה ה-6' נגד ריאל מדריד. קבוצתו הפסידה בסיום 4–3 ושלוש שנים לאחר מכן הפסידו שוב במעמד זה 2–0 לאותה קבוצה. בשנת 1961 סיים את תקופתו הארוכה עם ריימס לאחר 271 הופעות ו-30 שערי ליגה. בנוסף לכך זכה עימה ב-4 תוארי אליפות ובגביע אחד בסך הכל. לבלון שיחק עבור שטרסבורג עד 1964, אז פרש מקריירת משחק.

כמו רבים מחבריו לקבוצת ריימס, גם לבלון הועסק על ידי רמון קופה בהקמת ארגון המכירות הצרפתי של יצרנית מוצרי הספורט אדידס. בשנת 1964 הוא תפס את מקומו של ז'יסט פונטיין כמי שייצג אותם במזרח צרפת. לבלון התגורר בסביבות ריימס עד למותו ב-17 בדצמבר 2009 בגיל 77.

==תארים==
;סטאד ריימס
*אליפות צרפת (4): 1953, 1955, 1958, 1960
*הגביע הצרפתי: 1958
*סגנית גביע אירופה לאלופות (2): 1955/56, 1958/59

==קישורים חיצוניים==

קטגוריה:כדורגלני נבחרת צרפת
קטגוריה:כדורגלני סטאד ריימס
קטגוריה:כדורגלני שטרסבורג
קטגוריה:קשרי כדורגל צרפתים
קטגוריה:צרפתים שנולדו ב-1932
קטגוריה:צרפתים שנפטרו ב-2009
מליסה טאנג

מליסה טאנג (באנגלית: Melissa Tang; נולדה ב־7 במאי 1985) היא שחקנית אמריקאית.

== ביוגרפיה ==
טאנג נולדה בלוס אנג'לס שבקליפורניה למשפחה ממוצא סיני.

בשנת 2007 סיימה לימודי תואר ראשון בדרמה מאוניברסיטת קרנגי מלון. <ref></ref>

== קריירה ==
היא שיחקה בתפקידי אורח בסדרות טלוויזיה רבות בין היתר בסיטקום "המפץ הגדול", "ממי", "היחידה", "שקר לי", "CSI", "גוד לאק צ'ארלי", "הבחורה החדשה" ו"בייבי דאדי". היא הופיעה גם בסרטים "בגינרס" בשנת 2010 ובסרט האינטרנטי "Inside" בשנת 2011.

היא שיחקה בתפקיד אפריל צ'ו בקומדיית המצבים של רשת פוקס "משחקי גודווין", <ref></ref> שעלתה לראשונה במאי 2013. <ref></ref>

בסדרה "המפץ הגדול" היא לוהקה בשנת 2015 לדמות מנדי, דמות שנישקה את לנארד במסע לים הצפוני. היא הופיעה בפרק השני של העונה התשיעית. <ref></ref>

בשנת 2018 החלה לשחק בתפקיד חוזר בסדרה "שיטת קומינסקי" של נטפליקס.

==פילמוגרפיה==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2006
|The Routes of Wild Flowers
|מתמודדת
|
|-
|2009
|בוגרת
|חברה בקולג'
|
|-
|2010
|בגינרס
|ליז
|
|-
|2011
|Inside
|ג'ניפר מאייר
|
|-
|2013
|מת לחיות ביום טוב
|לוקאס
|
|-
|TBA
|Who Invited Them
|מרגו
|
|}
{| class="wikitable sortable"
! שנה
! סדרה
! תפקיד
! class="unsortable" | הערות
|-
|2008
| היחידה
| אנה
| פרק: "Sacrifice"
|-
| 2009
| שקר לי
| אישה צעירה
| פרק: "Blinded"
|-
| 2010
| CSI
| ארין נאגנו
| פרק: "Long Ball"
|-
| 2011
|החוק של הארייט
| מארני רוסרט
| פרק: "Head Games"
|-
| rowspan="3" | 2012
| הבחורה החדשה
| ג'ן
| פרק: "Backslide"
|-
| גוד לאק צ'ארלי
| ריטה
| פרק: "Special Delivery"
|-
| בייבי דאדי
| קייטי
| פרק: "Something Borrowed, Something Ben"
|-
| rowspan="2" | 2013
|משחקי גודווין
| אפריל צ'ו
|תפקיד ראשי; 7 פרקים
|-
| איך פגשתי את אמא
| אמנדה
| פרק: "The Broken Code"
|-
| 2014
| ממי
| סוזן טיילור
| 4 פרקים
|-
| rowspan="2" |2015
|אקסטנט
|מיי פונג
|2 פרקים
|-
| המפץ הגדול
| מנדי צ'או
| פרק: "The Separation Oscillation"
|-
|2016
|היפה והחיה
|גרייס רוז
|2 פרקים
|-
| rowspan="2" |2017
|Adam Ruins Everything
|רייצ'ל
|פרק: "Adam Ruins the Hospital"
|-
|ההורים גרים ממול
|בריטני
|פרק: "Set Visit"
|-
|2017, 2019
| שלדון הצעיר
| מיס פנלי
| 2 פרקים
|-
| 2018 - 2021
| שיטת קומינסקי
| מרגרט
|20 פרקים
|-
|2019
|הפשע: ג'יפסי רוז
|ד"ר אשלי לונגהאם
|פרק: "Stay Inside"
|-
| rowspan="3" |2020
|Briarpatch
|גרייס צ'ואו
|2 פרקים
|-
|הוואי חמש-אפס
| rowspan="2" |ארין הונג
|פרק: "Ihea 'oe i ka wa a ka ua e loku ana?"
|-
|מגנום, בלש פרטי
|פרק: "Desperate Measures"
|-
|2021
|בי פלוס
|מייגן
|2 פרקים
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:בוגרות אוניברסיטת קרנגי מלון
קטגוריה:בוגרי אוניברסיטת קרנגי מלון
קטגוריה:אמריקאיות ממוצא סיני
קטגוריה:אמריקאיות שנולדו ב-1985
קטגוריה:אמריקאים שנולדו ב-1985
ספנסר דניאלס

ספנסר אלי דניאלס (באנגלית: Spencer Eli Daniels; נולד ב-23 בדצמבר 1992) הוא שחקן קולנוע וטלוויזיה אמריקאי-יהודי, המוכר בעיקר בשל תפקידו כטיילר לומאנד בסדרת הדרמה "התרסקות" <small>(2009)</small> ברשת Starz, בזכות הופעתו בתור לוק בסיטקום "ממי" <small>(2016-2013)</small> ברשת CBS, ובתור צ'רלטון בסדרת הפנטזיה "הקוסמים" <small>(2020-2018)</small> של ערוץ Syfy. 

== ביוגרפיה ==
דניאלס נולד בשכונת טרזנה <small>(אנ')</small> בלוס אנג'לס, קליפורניה; הוא יהודי.<ref></ref>

== קריירה ==
דניאלס החל לשחק באופן מקצועי בגיל עשר. דניאלס הופיע ביותר מעשרה סרטים, כולל "סטארטרק" ו"הסיפור המופלא של בנג'מין באטן". דניאלס הופיע גם ביותר מעשר הפקות טלוויזיה, כולל התפקיד החוזר של טיילר לומנד בסדרה "Crash". ב־12 באוגוסט 2014 יצא סרטו של דניאלס "משחק חצות".<ref name="dc"></ref>

== פילמוגרפיה ==
===קולנוע===
{| class="wikitable sortable"
! שנה
! סרט
! תפקיד
! class="unsortable" | הערות
|-
| rowspan="2" | 2008
| The Least of These
| אלכס
|
|-
| הסיפור המופלא של בנג'מין באטן
| בנג'מין באטן – גיל 12
|
|-
| 2009
| סטארטרק
| ג'וני
|
|-
| 2011
| Au Pair, Kansas
| אטיקוס הייזלטון
|
|-
| rowspan="3" |2012
| Last Kind Words
| אלי
|
|-
| חילוף גורלי
| קונור
|
|-
|הכל יחסים
|נער מתבגר בג'יפ
|
|-
| 2013
| The Midnight Game
| ג'ף
|
|-
| 2014
| California Scheming
| ג'ייסון רורק
|
|-
| 2016
| Wolves at the Door
| ויליאם
|
|-
| 2017
| Pitching Tents
| סטאש
|
|-
| 2018
| Take Point
| לוגאן
|
|-
| 2020
| The Orchard
| לני בלומפילד
|
|-
|TBA
| Chasing Nightmares
| מת'יו
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="3" | 2003
|The Lyon's Den
| ילד על אופניים
|פרק: "Pilot"
|-
| המשפט של איימי
| ילד בקרב משמורת
| פרק: "The Best Interests of the Child"
|-
| מד טי.וי
| סקיטר
| פרק: "Episode 10"
|-
| rowspan="3" | 2004
| 10-8: Officers on Duty
| ילד קטן
| פרק: "Flirtin' with Disaster"
|-
| פשע מן העבר
| ג'רי כשר
| פרק: "The Plan"
|-
| The John Henson Project
| לי אליה
| פרק: "Pilot"
|-
| 2005
| פילדלפיה זורחת
| טומי דויל
| פרק: "Charlie Wants an Abortion"
|-
| 2006, 2012–2013
| המשרד
| ג'ייק פאלמר
| 3 פרקים
|-
| 2008
| Twenty Good Years
| ג'ון מייסון הצעיר
| פרק: "Come Fly With Me"
|-
| rowspan="3" | 2009
| אהבה גדולה
| האסלר
| פרק: "Empire"
|-
| התרסקות
| טיילר לומאנד
| 7 פרקים
|-
| NCIS
| ברט מרפי
| פרק: "Child's Play"
|-
| 2010
| CSI: מיאמי
| ניק ווסט
| פרק: "F-T-F"
|-
| 2011
| שייק
| פול
| פרק: "Beam It Up"
|-
|2013
|Monday Mornings
|גרגורי מאלוי
|פרק: "Family Ties"
|-
| 2013–2014, 2016
| ממי
| לוק
| תפקיד ראשי (עונות 2-1)
תפקיד אורח (עונה 4); 45 פרקים
|-
| 2014
| המפענחת: פשעים חמורים
| צעיר מתפרע במסיבה
| פרק: "Party Foul"
|-
| 2017
| גט-דאון
| קנט
| פרק: "Unfold Your Own Myth"
|-
|2018
|מדליית כבוד
|סמל סקוסה
|פרק: "Ty M. Carter"
|-
| 2018–2020
| הקוסמים
| צ'רלטון
| תפקיד חוזר (עונה 3–5); 7 פרקים
|-
| rowspan="2" | 2019
| NCIS: לוס אנג'לס
| וינסנט דייוויס
| פרק: "False Flag"
|-
| המעבר
| בריאן
| פרק: "Last Lesson"
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1992
נחמיה בן כהן צדק

רב נחמיה בן כהן צדק גאון היה גאון ישיבת פומבדיתא בין השנים 968-960.

==תולדות חייו==
בנו של רב כהן צדק בן יוסף שכיהן כגאון פומבדיתא בין השנים 922-917 וביצר את מעמדה ומרכזיותה של ישיבת פומבדיתא.

כשבגר והצטרף לשורות הישיבה, נוצרו בישיבה שני מחנות: מחנה אחד של משפחות הגאונים יצחק צדוק ופלטוי בן אביי (רב חנניה גאון, רב שרירא גאון, רב עמרם בן מישוי, רב מבשר גאון ותומכיהם) ומחנה של משפחת רב כהן צדק (האחים רב נחמיה וחפני ותומכיהם). שני המחנות היו מסוכסכים ושררה ביניהם יריבות עמוקה. שיאה של המחלוקת היה כאשר התמנה לגאון רב אהרן בן יוסף הכהן מבבל, שלא נמנה עם משפחות החכמים ונסמך על ידי רב מבשר גאון. רב נחמיה קיבל את מרותו של רב אהרן בתחילה, אך לאחר זמן מה הכריז על עצמו כגאון. רב שרירא סבר שרב אהרן עדיף מרב נחמיה, ובהשפעתו תמכו רוב החכמים ברב אהרן, אך רב נחמיה הוסיף לראות את עצמו כגאון הישיבה, מינה בעלי תפקידים (בין השאר מינה את חפני למשרת אב בית הדין, בעוד שאב בית הדין של רב אהרן היה רב שרירא) ושלח אגרות לקהילות התפוצות שיפנו את שאלותיהם ותרומותיהם אליו.

אחד ממכתביו ייחודי במיוחד, בשל סגנונו ומועד פרסומו. הוא נמצא באוספי הגניזה הקהירית ונחקר על ידי אוניברסיטת קיימברידג'.<ref></ref> זהו מכתב שאליו נלווה טביעת חותמו בחמר (בולה),<ref>Cambridge University Library Jacques Mosseri Genizah Collection, Mosseri VIII.479.</ref> ושנשלח באופן חריג עוד במהלך חייו של רב אהרן (לפני אוגוסט 960).<ref name=":1">משה גיל (תשנ״ו), עמוד 147.</ref><ref name=":0"></ref> הבולה המצורפת לא שגרתית, משום שנאסר על יהודים ונוצרים להשתמש בחותמות, ולפיכך סביר שניתן לו אישור מהח'ליף.<ref name=":2"></ref> כמו כן, המכתב נכתב בהידור על נייר יקר.<ref></ref> במכתב הוא מגייס תמיכה מיהודי מצרים למינויו לראש ישיבת פומבדיתא,<ref name=":2" /> ותוקף בחריפות רבה את יריביו: על רב אהרן הוא כתב את סיעת רב שרירא הוא מכנה <ref name=":1" />.

לאחר פטירת רב אהרן, קיבלו החכמים את מרותו, והוא נשא בתואר גאון פומבדיתא. למרות זאת הוא הוסיף לתקוף את סיעת רב שרירא במכתביו, ומכנה אותם: . בימיו היה מצבה של ישיבת פומבדיתא מדולדל. רב נחמיה שלח מספר אגרות לקהילות התפוצות שיסייעו לישיבה בתרומות. נפטר בשנת 968, ולאחר מותו עלה על כס הגאונות רב שרירא גאון.

דברי תורתו לא נשתמרו.

אחיינו, רב שמואל בן חפני גאון היה גאון ישיבת סורא ומחותנו של יריבו רב שרירא גאון.

==לקריאה נוספת==
* 
* מרדכי מרגליות (עורך), רב נחמיה בר רב כוהן צדק בתוך: "אנציקלופדיה לחכמי התלמוד והגאונים" חלק ב'.

==קישורים חיצוניים==
* 

==הערות שוליים==

קטגוריה:גאוני פומבדיתא
קטגוריה:אישים שחיו במאה ה-10
קטגוריה:נפטרים ב-968
ברטונה פיראנה

ברטונה פיראנה (באנגלית: Bertone Pirana, קרוי גם: Jaguar Pirana, קרוי גם: Bertone Jaguar Pirana) היא מכונית קונספט בתצורה מכונית ספורט קופה מתוצרת יצרנית רכבי היוקרה יגואר, אשר הוצגה בשנת 1967 בבריטניה.

=="ברטונה פיראנה"==
* 2 דלתות.
* מספר נוסעים: 2+2 (תחילה יוצרה עם 2 מושבים בלבד, מאוחר יותר הוסבה המכונית להסדר של 2+2 מושבים, המקום ל-2 מושבים פלוס יוצר על ידי העברת יחידת המיזוג לחלל המטען האחורי).
* מנוע קדמי 4.2 ליטר מתוצרת "יגואר" סדרה "Jaguar XK engine" 
* מנוע בנזין.
* סוג הנעה: הנעה אחורית 4x2
* דגם "ברטונה פיראנה" נמכר ב-324,000 דולר בשנת 1967.

==ראו גם==
* יגואר (יצרן רכב)

==קישורים חיצוניים==

* 
* 

==הערות שוליים==

ברטונה פיראנה
קטגוריה:מכוניות ספורט
קטגוריה:מכוניות קופה
קטגוריה:דגמי מכוניות שהושקו ב-1967
קטגוריה:מכוניות בריטיות
איאן נלסון

איאן מייקל נלסון (באנגלית: Ian Michael Nelson; נולד ב-10 באפריל 1995) הוא שחקן קולנוע וטלוויזיה אמריקאי. מוכר בשל תפקידיו בסרט "השופט" משנת 2014, ומהסרט "השכן ממול" משנת 2015. 

== חיים אישיים ==
נלסון הוא בנם של מארק וג'ני נלסון, והצעיר מבין ארבעה ילדים.<ref name="nelson"></ref> נלסון למד בבית הספר פורסיית' בלואיסוויל, צפון קרוליינה.<ref name="ian"></ref> הוא למד תסריטאות באוניברסיטת דרום קליפורניה.<ref name="USC"></ref> נלסון הוא יהודי.<ref>https://mobile.twitter.com/ianmnelson95/status/584064758011142144?p=v</ref>

== ביוגרפיה ==
נלסון החל להתעניין במשחק כשנבחן למחזמר בית ספר כדי להרשים ילדה. הוא הופיע במספר מופעים מקומיים. בנוסף למשחק ושירה, הוא רקדן, והופיע בסדרת הטלוויזיה מצעד חג ההודיה של מייסיס בשלוש הזדמנויות.<ref></ref> כדי להתמקצע במשחק, נלסון למד בבית הספר לאמנויות באוניברסיטת דרום קליפורניה ובבית הספר לאמנויות הבמה "הבמה האחורית". הוא השתתף בשיעורי משחק אצל ברג'ס ג'נקינס בבית הספר למשחק של ג'נקינס.<ref name="WSJ"></ref>

== קריירה ==
תפקידו הקולנועי הראשון ללא טקסט היה במשחקי הרעב בשנת 2012. בשנה שלאחר מכן שיחק בסרט "Alone Yet Not Alone". הסרט צולם בווירג'יניה ובטנסי. בשנים 2013 ו-2014 הופיע נלסון בסרט, "השופט" ובסרט הטוב שבי. בשנת 2015 שיחק בסרט השכן ממול בתפקיד קווין, בנם של ג'ניפר לופז וג'ון קורבט.

תפקידו הראשון בטלוויזיה היה בסדרת הטלוויזיה "זאב צעיר". הוא הופיע כגרסה הצעירה לדמותו של טיילר הקלין בשלושה פרקים לאורך העונה השלישית והרביעית. נלסון הופיע בסדרת המתח מחשבות פליליות וב"קומדי בנג! בנג!", לפני שלוהק לתפקיד חוזר כ"פרקר" בסדרה "מחיקה" ששודרה בשנת 2016.<ref name="deleted"></ref> נלסון כיכב בסדרה "הנה....ג'וני!"בתפקיד אנדי, המתאר את הנעשה מאחורי הקלעים של The Tonight Show בזמנו של המנחה ג'וני קרסון בשנות ה-70. הסדרה שוחררה לצפייה ברשת הולו בנובמבר 2017.<ref></ref>

==פילמוגרפיה==

=== קולנוע ===
{| class="wikitable"
! שנה
! סרט
! תפקיד
! class="unsortable" | הערות
|-
| 2012
| משחקי הרעב
|מועמד ממחוז 3
|
|-
| rowspan="2" | 2013
| Alone yet Not Alone
| אוון גיבסון הצעיר
|
|-
| Medeas
| מיכה
|
|-
| rowspan="2" | 2014
| השופט
| אריק פאלמר
|
|-
| הטוב שבי
| ג'ארד ריינולדס
|
|-
| 2015
| השכן ממול
| קווין פיטרסון
|
|-
| rowspan="2" | 2017
| פריק שואו
| מארק "פליפ" קלי
|
|-
| Like Me
| ברט וולדן
|
|-
| 2019
| ליל קיץ
| סת'
|
|-
|2020
|Paper Spiders
|דניאל
|
|}

=== טלוויזיה ===
{| class="wikitable"
! שנה
! סדרה
! תפקיד
! class="unsortable" | הערות
|-
| 2013–2014
| זאב צעיר
| נער דרק הייל
| 3 פרקים
|-
| 2014
| מחשבות פליליות
| ויליאם פראט
| פרק: "Hashtag"
|-
| rowspan="2" | 2015
| Comedy Bang! Bang!
| קרייג וילסון
| פרק: "Simon Helberg Wears a Sky Blue Button Down and Jeans"
|-
| זהות נרדפת
| קרטיס בלארד
| פרק: "The Legend of Curtis Ballard"
|-
| 2016
| The Deleted
| פארקר
| סדרת רשת; 7 פרקים
|-
| rowspan="2" | 2017
| חוק וסדר: מדור מיוחד
| אריק הנדריקס
| פרק: "Decline and Fall"
|-
| There's... Johnny!
| אנדי קלווין
| תפקיד ראשי; 7 פרקים
|}

==קישורים חיצוניים==

== הערות שוליים ==

קטגוריה:בוגרי אוניברסיטת דרום קליפורניה
קטגוריה:שחקני תיאטרון יהודים אמריקאים
קטגוריה:שחקני קולנוע וטלוויזיה יהודים אמריקאים
קטגוריה:אמריקאים שנולדו ב-1995
מונושטורפאטי

מונושטורפאטי (בהונגרית: Monostorapáti) הוא כפר קטן במחוז וספרם שבמרכז הונגריה.

==יהודי מונושטורפאטי==
במונושטורפאטי חיו יהודים בתקופות זמן שונות. 
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|27
|1,206
|-
|1910
|16
|
|-
|1920
|11
|
|-
|1930
|7
|
|-
|1941
|4
|1,412
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
צבי ארליך

צבי ארליך (הדוקטור) (7 בנובמבר 1909 – 13 ביוני 1983) היה כדורגלן ומאמן יהודי יליד אוסטריה, ששיחק בארץ ישראל בתקופת המנדט הבריטי.
== קריירה ==
ארליך נולד באוסטריה ושיחק במשך 10 שנים במדי קבוצת הכח וינה בתפקיד קשר.
בשנת 1938 הופסקה פעילות קבוצת "הכוח" בעקבות האנשלוס של אוסטריה לגרמניה הנאצית.
ב-1939 עלה לארץ ישראל יחד עם חברו לקבוצה הרברט מייטנר ושיחק בקבוצת הפועל תל אביב, ובאותה השנה הצטרף למכבי תל אביב במסע המשחקים באוסטרליה. הוא היה חבר בסגל נבחרת ארץ ישראל והופיע במשחק אחד, ב-27 באפריל 1940 במשחק ידידות נגד נבחרת לבנון.

ב-1947 פרש ארליך ממשחק והחל בקריירת אימון. בשנות ה-50 אימן במחלקת הנוער של הפועל תל אביב, ואף היה מאמן הקבוצה הבוגרת והשתתף במסע הקבוצה לאנגליה ב-1951. בהמשך הקריירה אימן את הפועל כפר סבא, מכבי נתניה, הפועל רמת גן ומכבי יפו. ארליך אימן במשך 20 שנה במחלקת הנוער של מכבי תל אביב, וב-1967 מונה כמאמן זמני של הקבוצה הבוגרת ל-4 משחקים.

ארליך כיהן כנשיא כבוד באיגוד המאמנים וחבר הנהלת ההתאחדות לכדורגל בישראל עד ליום מותו ב-13 ביוני 1983.
הותיר אחריו אישה ושתי בנות.
==תארים==
כשחקן הפועל תל אביב
* אליפות (2): 1940, 1943/1944
* גביע המדינה (2): 1939, 1944/1945
כמאמן מכבי תל אביב
* אליפות (1): 1966/1968

==קישורים חיצוניים==

* [https://www.football.org.il/national-team-list-games-by-player/?player_id=80429&national_team_id=3 עמוד השחקן של צבי ארליך] באתר ההתאחדות לכדורגל בישראל
* [https://www.maccabipedia.co.il/%D7%A6%D7%91%D7%99_%D7%90%D7%A8%D7%9C%D7%99%D7%9A פרופיל ב"מכביפדיה"]

==הערות שוליים==

קטגוריה:כדורגלני הכח וינה
קטגוריה:כדורגלני הפועל תל אביב
קטגוריה:כדורגלני מכבי תל אביב
קטגוריה:כדורגלני נבחרת ארץ ישראל
קטגוריה:מאמני הפועל כפר סבא
קטגוריה:מאמני הפועל תל אביב
קטגוריה:מאמני כדורגל ישראלים
קטגוריה:מאמני מכבי יפו
קטגוריה:מאמני מכבי נתניה
קטגוריה:מאמני מכבי תל אביב
קטגוריה:ישראלים ילידי אוסטריה
קטגוריה:ישראלים שנולדו ב-1909
קטגוריה:ישראלים שנפטרו ב-1983
אסטרטגיית חמישים המדינות

אסטרטגיית חמישים המדינות (באנגלית: Fifty-state strategy) היא אסטרטגיה פוליטית שמטרתה היא לנצח בכל 50 המדינות של ארצות הברית במערכת בחירות לנשיאות, ולא לוותר על מדינות מסוימות "שלא ניתן לנצח בהן", האסטרטגיה מיושמת בדרך כלל על מנת לפנות לבסיס רחב של קהל מצביעים ולנצח בכל המדינות גם אם הניצחון הוא בפער קטן.

אסטרטגיה זו נחשבת שאפתנית מאוד והיא מוזנחת ככל שמתקרב יום הבחירות. במרבית המקרים, זכייה במדינה אפילו בהפרש זעום – פירושה שכל הייצוג של המדינה בבחירות הולך למנצח מבלי לחלק אותם (שיטת "המנצח לוקח הכל" שנקראת בעגה המקצועית גם "טופס כללי"). אסטרטגיית חמישים המדינות מחייבת קמפיין שגורר הוצאות רבות, במיוחד שמדובר בקמפיין שנערך במדינות החזקות של היריב (לנסות להפוך מדינה כחולה לאדומה ולהפך), כאשר משאבים אלה בדרך כלל מנוצלים בקמפיינים במדינות מתנדנדות שבמרבית המקרים מציירות את זהות המנצח במערכת הבחירות.

== הצלחת האסטרטגיה ==
בכל ההיסטוריה נשיאים זכו רק שלוש פעמים בכל המדינות. במערכת הבחירות הראשונה ב-1789 ובבחירות לנשיאות שנערכו ב-1792 זכה ג'ורג' וושינגטון בכל המדינות וזאת מאחר שאף אחד אחר לא התמודד מולו. הפעם האחרונה שנשיא זכה בכל המדינות הייתה בבחירות לנשיאות שנערכו ב-1820, שבהן ג'יימס מונרו התמודד ללא התנגדות משמעותית וניצח בכל עשרים ושלוש המדינות באיחוד שהיו באותה תקופה (אם כי ג'ון קווינסי אדמס קיבל אלקטור אחד).

ניצחון מוחלט של חמישים מדינות לא הושג מאז שהתקבלה המדינה החמישים לאיחוד, אם כי היו כמה ניצחונות שנחשבו מפליגים:
* בבחירות לנשיאות שנערכו ב-1936 ניצח הנשיא המכהן, פרנקלין דלאנו רוזוולט בארבעים ושש מתוך ארבעים ושמונה מדינות והפסיד רק את מיין ואת ורמונט.
* בבחירות לנשיאות ב-1972 הנשיא המכהן, ריצ'רד ניקסון הפסיד רק את מסצ'וסטס.
* בבחירות לנשיאות 1984 רונלד רייגן הפסיד רק במדינת מולדתו של יריבו, מינסוטה.
גם ניקסון וגם רייגן הרפובליקנים הפסידו את מחוז קולומביה, שבו מאז חקיקת התיקון העשרים ושלושה לחוקה ב-1961, ניצחו רק מועמדים מטעם המפלגה הדמוקרטית.

== כישלון האסטרטגיה ==
במהלך הבחירות לנשיאות ארצות הברית בשנת 2008 ניסה ברק אובמה צורה של אסטרטגיית חמישים המדינות. בכך שניסה להביא מצביעים דמוקרטים ממדינות אדומות עמוקות וכדי לנסות להפוך אותן לכחולות. זה התבסס במידה רבה על פנייתו של אובמה בתקופת הפריימריז במדינות רפובליקניות מאוד, כמו דרום העמוק ומדינות המישורים הגדולים, עם זאת בספטמבר צמצמם אובמה את האסטרטגיה והחליט לנטוש את הקמפיינים שערך באלסקה ובדקוטה הצפונית וכן צמצם את גודל צוות הקמפיין שלו בג'ורג'יה ובמונטנה, וזאת מאחר שהבחירה של ג'ון מקיין בשרה פיילין בתור בת זוגו למירוץ הפכה את הזכייה של אובמה באלסקה לאפשרות בלתי סבירה, פיילין זכתה לתמיכה חזקה בדקוטה הצפונית, בסופו של דבר אובמה הצליח לזכות בווירג'יניה ובאינדיאנה, שתי מדינות שלא הצביעו למפלגה הדמוקרטית מאז 1964 ואף בצפון קרוליינה שהפעם האחרונה שניצח בה מועמד דמוקרטי הייתה בבחירות לנשיאות ב-1976.

== ראו גם ==
* החוף השמאלי
* אמריקה הסגולה

== קישורים חיצוניים ==

* 
*
*

קטגוריה:אסטרטגיה
קטגוריה:דפים עם תרגומים שלא נסקרו
קטגוריה:טרמינולוגיה של הבחירות לנשיאות ארצות הברית
ג'ובאני ריינה

ג'ובאני ריינה (באנגלית: Giovanni Reyna; נולד ב-13 בנובמבר 2002) הוא כדורגלן אמריקאי, המשחק בעמדת הקשר בבורוסיה דורטמונד ובנבחרת ארצות הברית.

==ביוגרפיה==
ריינה נולד בסנדרלנד, בנם של הכדורגלנים האמריקאים קלאודיו ריינה (ששיחק באותה עת בסנדרלנד) ודניאל איגן. הוא שיחק במועדון הנוער של ניו יורק סיטי וב-2019 עבר לאקדמיה לכדורגל של בורוסיה דורטמונד.

בינואר 2020 ערך את הבכורה שלו בקבוצה הבוגרת של בורוסיה דורטמונד. בעונת 2019/2020 בבונדסליגה שותף ב-15 משחקי ליגה, כמו כן שיחק במשחק אחד בגביע ובשני משחקי ליגת האלופות. בעונת 2020/2021 היה לשחקן הרכב פותח קבוע בקבוצה, המשחקת בבונדליגה ובליגת האלופות. במחזור הפתיחה כבש את שער הבכורה שלו בליגה בניצחון על בורוסיה מנשנגלדבך 3-0. במחזור השלישי בישל שלוש פעמים בניצחון 0–4 על פרייבורג. את העונה סיים עם ארבעה שערים.

בינואר 2024 הושאל לנוטינגהאם פורסט עד לסוף עונת 2023/24. ריינה ערך 9 הופעות ליגה במדי נוטינגהאם, ונשאר עם הקבוצה בפרמייר ליג. בתום ההשאלה חזר ריינה לבורוסיה דורטמונד.

== נבחרת לאומית ==
ריינה שיחק בנבחרות הצעירות של ארצות הברית מ-2017. ב-2019 שיחק בגביע העולם בכדורגל עד גיל 17 בו הודחה הנבחרת בשלב הבתים ובאליפות CONCACAF עד גיל 17 בו סיימה שנייה. ריינה כבש בטורניר שישה שערים בשישה משחקים ונבחר לנבחרת האליפות. בנובמבר 2020 זומן לסגל הנבחרת הבודרת. הוא כבש את שער הבכורה שלו במשחק ידידות מול פנמה.

נכלל בסגל נבחרת ארצות הברית לטורניר מונדיאל 2022 ולקופה אמריקה 2024.

== חיים אישיים ==
לג׳ובאני אחות קטנה ממנו קרולינה ועוד אח קטן בשם מיקל, ואח בכור בשם ג׳ק שנפטר מסרטן בהיותו בן 13 וג׳ובאני צעיר ממנו בשנתיים והיה בן 11 שנפטר ג׳ק ביולי 2012.

==קישורים חיצוניים==

== הערות שוליים ==

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:מדינת ניו יורק: כדורגלנים
קטגוריה:כדורגלני בורוסיה דורטמונד
קטגוריה:כדורגלני נוטינגהאם פורסט
קטגוריה:אמריקאים ממוצא ארגנטינאי
קטגוריה:אמריקאים ממוצא פורטוגזי
קטגוריה:כדורגלני נבחרת ארצות הברית
קטגוריה:ספורטאים אמריקאים בגרמניה
קטגוריה:ספורטאים אמריקאים באנגליה
קטגוריה:כדורגלני מונדיאל 2022
קטגוריה:כדורגלני קופה אמריקה 2024
קטגוריה:אמריקאים שנולדו ב-2002
רודולף שטגר-שטיינר פון שטיינשטטן

רודולף שטגר-שטיינר פון שְׁטַיְנְשְׁטְטֵן (בגרמנית: Rudolf Stöger-Steiner von Steinstätten; 26 באפריל 1861 – 12 במאי 1925) היה מצביא בצבא האוסטרו-הונגרי בדרגת גנרל-אוברסט (אלוף-משנה), אשר שירת כאחרון שרי המלחמה של האימפריה האוסטרו-הונגרית. עם סיום מלחמת העולם הראשונה הרשויות של הרפובליקה האוסטרית הראשונה הכריחו אותו לצאת לגמלאות.

== ביוגרפיה ==
=== שנותיו הראשונות ===
יליד איכרים משטיריה, אביו נפטר בצעירותו ואמו התחתנה בשנית עם קצין עשיר, לשעבר לוחם במלחמת שלזוויג השנייה אשר הייתה לו השפעה מרובה על שטיינשטטן בצעירותו.

שטיינשטטן הפך לצוער בחיל רגלים והוצב בבוסניה, דאז תחת חסות של אוסטריה. הוא התקבל למכללה צבאית מלכותית בווינה, אותה השלים בשנת 1886. בשנת 1890 קודם לדרגת מפקד. הוא הוסיף לשמו את השם שֶׁטַּייְנֶר להבעת הזדהות עם אביו החורג. הוא עם הזמן קודם בדרגות וערב רצח פרנץ פרדיננד היה בדרגת סגן-פילדמרשל.

=== המלחמה הגדולה ===
בעת החלה את מלחמת העולם הראשונה הושם שְׁטַיְנְשְׁטְטֵן בפיקוד על חטיבת חיל רגלים הממוקמת בגליציה, למאבק נגד האימפריה הרוסית במינוי אשר נעשה בידי פרנץ יוזף הראשון, קיסר אוסטריה. שְׁטַיְנְשְׁטְטֵן הועבר לאיזונצו במערכה נגד ממלכת איטליה במאי 1915 לפיקוד חיל.

שטיינשטטן נותר אנונימי עד לכניסתו לתפקיד פוליטי בולט עם מינויו במהלך אפריל 1917 לשר המלחמה האוסטרו-הונגרי. למעשה, בחירתו הונעה על ידי מפקדי גדודים אוסטריים והונגריים במטה הכללי. שטיינשטטן היה שר מלחמה מוכשר אם כי בשלב מאוחר זה של המלחמה הקשיים שעמדו בפניו בהבטחת המשך אספקת המלחמה תוך שמירה על הסדר האזרחי היו כמעט בלתי אפשריים לטיפול.

אף על פי שהבטיח לקרל הראשון, קיסר אוסטריה, כי אוסטריה-הונגריה תוכל להחזיק מעמד בחורף 1917, שטיינשטטן השתכנע כי תבוסה צבאית היא בלתי נמנעת בראשית שנת 1918. במאמץ נגד הלאומיות הגוערת לשמור על הסדר בבית הוא קרא לשבעה גדודי חי"ר מהחזית כדי לסייע עם חובות שיטור.

המהפכה שטפה את אוסטריה-הונגריה בכל מקרה, אך שטיינשטטן לא התפטר מתפקידו עד נובמבר 1918, אז פרש מהחיים הציבוריים לאחר שהממשלה הדמוקרטית החדשה הכריחה אותו להתפטר.

== ראו גם ==
* אלכסנדר פון קרובטין
* הצבא האוסטרו-הונגרי
* קרבות הנהר איזונצו

== קישורים חיצוניים ==

* [https://www.firstworldwar.com/bio/stogersteiner.htm רודולף שטגר-שטיינר פון שטיינשטטן], באתר מלחמת העולם הראשונה

קטגוריה:פוליטיקאים אוסטרים
קטגוריה:גנרלים אוסטרו-הונגרים
קטגוריה:אנשי צבא אוסטרו-הונגרים במלחמת העולם הראשונה
קטגוריה:מרשלים אוסטרו-הונגרים
קטגוריה:אנשי צבא אוסטרו-הונגרים
קטגוריה:ילידי 1861
קטגוריה:נפטרים ב-1925
אנאני

אנאני (באיטלקית: Anagni) היא עיר לאטינית עתיקה בנפת פרוזינונה שבמרכז איטליה. אנאני ממוקמת כ־50 ק"מ מזרחית ודרומית לבירה רומא, וידועה בחשיבותה לכנסייה הקתולית בימי הביניים, בהיותה עיר נופש עבור האפיפיור. ארבעה אפיפיורים נולדו באנאני, הבולט שבהם הוא בוניפקיוס השמיני.

== היסטוריה ==
אנאני מוזכרת בכתבי הרומאים העתיקים (ורגיליוס, סרוויוס, טיטוס ליוויוס), ובימי האימפריה הרומית הייתה מקום החביב על הקיסרים לחופשת קיץ, בשל הקרבה לרומא ומזג האוויר הנוח יותר בקיץ.

אנאני הוכרזה כדוכסות במאה החמישית, והעמיקה קשריה עם האפיפיורים במהלך המאה העשירית. אפיפיורים רבים ראו באנאני מקום מושב חליפי, בריא יותר מרומא הצפופה ומוכת המגפות. המאה השלוש עשרה האירה פנים לאנאני, ותוך מאה שנים נולדו שם ארבעה אפיפיורים: אינוקנטיוס השלישי, גרגוריוס התשיעי (אשר ב־1227 נידה את פרידריך השני בקתדרלה בעיר), אלכסנדר הרביעי ובוניפקיוס השמיני.

חייו של בוניפקיוס השמיני שזורים באנאני. בתחילת המאה ה-14 התגלעו חילוקי דעות בינו לבין פיליפ הרביעי (פיליפ היפה) בשל רצונו של האחרון למסות את אזרחיו על מנת לממן את מלחמותיו. בתגובה בוניפקיוס פרסם את האגרת המפורסמת אחת קדושה בה טען לעליונות הכנסייה על השלטון החילוני. פיליפ ארגן משלחת לוחמים לאנאני במטרה לתפוס את בוניפקיוס, וב־7 בספטמבר 1303, כוח בן אלפיים לוחמים שהוביל גיוֹם דה נוֹגָרֶה פשט על ארמון האפיפיור באנאני , שם שהה בוניפקיוס עם אחיינו. בוניפקיוס ניצל ממוות ושוחרר לאחר מכן על ידי תושבי אנאני. האפיזודה זכתה לחיי נצח בקומדיה האלוהית לדנטה (פורגטוריו, שיר XX, שורות 85–93), בה השווה את פיליפ לפונטיוס פילאטוס.

בצל מאבקי הכוח בין השלטון החילוני הצרפתי לאפיפיורות שהטילה עוגן באיטליה, האפיפיורות נדדה לאביניון, ואנאני איבדה מכוחה הפוליטי והכלכלי. העיר שימשה בעיקר משכן הקיץ של האפיפיורים, עד שהוחלפה בקסטל גנדולפו .

==קישורים חיצוניים==

* 
* 
* 

קטגוריה:לאציו: ערים
ויליאם נייט קילינג

ויליאם נייט קילינג (באנגלית: William Knight Keeling; 1807 – 1886) היה אמן בריטי (ויקטוריאני), שאייר את הרומנים של וולטר סקוט ומחזותיו של ויליאם שייקספיר. חבר מייסד והנשיא השלישי של האקדמיה לאמנות של מנצ'סטר.

== קורות חייו וקריירה ==
קילינג נולד במנצ'סטר. הוא עשה חניכות כחרט עץ, ובשנות ה-30 של המאה ה-19 נסע ללונדון והפך לעוזרו של ויליאם בראדלי (1801–1857), אמן יליד מנצ'סטר שעבר ללונדון בשנת 1822 והתבסס כצייר פורטרטים.

קילינג חזר למנצ'סטר בשנת 1835, ועבד כצייר פורטרט ופיגורטיבי בצבעי שמן ובצבעי מים, וכמאסטר לציור. שנות ה-30 של המאה ה-19 הציג באופן פעיל במנצ'סטר, ליברפול ובמקומות אחרים. בשנת 1833 הוענק לציורו 'קן הציפורים' מדליית הכסף של מכון מנצ'סטר המלכותי.<ref>"Keeling, William Knight" . Dictionary of National Biography. London: Smith, Elder & Co. 1885–1900.</ref> בשנת 1841 הוא נבחר לחבר באגודת הציירים החדשה לצבעי מים, שם הציג כ-60 עבודות.

בשנת 1859 הפך קילינג לחבר מייסד באקדמיה לאמנויות של מנצ'סטר, ונשיאה השלישי בין השנים 1865 עד 1877.<ref>"History of Mafa: Past Presidents", Manchester Academy of Fine Arts website, accessed 11 November 2009</ref> הוא היה חבר במועדון הספרותי של מנצ'סטר.

== בספרד ==
בשנות ה-50 של המאה ה-19, נסע לספרד. המסע הזה העניק לו רעיונות, נושאים ומוטיבים חדשים. פרטים עדינים ופלטה ברורה ובהירה, בהשראת הצבעים החמים של הדרום, הם מאפיינים מובהקים של ציוריו וצבעי המים. בשנת 1873 שיבח עיתון במנצ'סטר את אחד מצבעי המים שלו כ"יצירה מעולה, ספרדית לחלוטין".

הוא הושפע גם מיצירותיו של האמן הספרדי ברטולומה אסטבן מוריו (1617–1682). ניתן לזהות בקלות את ילדי הרחוב של מוריו בתיאורים של קילינג של ילדים עניים, בריטים וספרדים כאחד. 'הילד הספרדי' שלו שהוצג במנצ'סטר בשנת 1876, תואר כ"דוגמה טובה מאוד לשיטה הקפדנית והמדויקת בה נוקט האמן. הוא מצפוני לחלוטין בכל עבודתו המקצועית."

== יצירתו ==
קילינג לא חתר לתהילה ונשאר ברקע החיים האמנותיים של תקופתו, אם כי אניני טעם רבים העריכו את יצירותיו. כמה מיצירותיו נמצאות באוסף מוזיאון ויקטוריה ואלברט, לונדון. בשנות ה-70 של המאה ה-19 רכש התעשיין והאספן מהעיר וולברהמפטון סידני קרטרייט מתערוכה במנצ'סטר, מספר רב של עבודותיו של קילינג. בשנת 1887 הם הוענקו לגלריה לאמנות וולברהמפטון, המחזיקה באוסף הגדול ביותר של ציוריו וצבעי המים של קילינג בבריטניה.

== משפחתו ==
קילינג התחתן עם מרי אן דטמר (נולדה ב־1822) בסנט פנקראס 25 בינואר 1851. נולדו להם ארבעה ילדים: אדית (נולדה ב־1852), דלתון הרפר (נולדה ב־1853), סידני צ'ארלס (נולדה ב־1859), וגרטרוד אן 1862).

קילינג נפטר ב־21 בפברואר 1886 בביתו בברטון-אפון-אירוול, מנצ'סטר.

== גלריה ==
<gallery mode="packed" heights="190">
File:William Knight Keeling. Tamburine Girl.JPG | נערת הטמבורין
File:William Knight Keeling. Love's Messenger.jpg | מסר אהבה
File:As-you-like-it-william-keeling.jpg | "כטוב בעיניכם"
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1807
קטגוריה:בריטים שנפטרו ב-1886
ג.פ. "ביג בופר" ריצ'רדסון

ג'יילס פרי (ג.פ.) ריצ'רדסון (Jiles Perry "J. P." Richardson Jr.) שכונה "ביג בופר" (The Big Bopper);(24 באוקטובר 1930 – 3 בפברואר 1959) היה מוזיקאי, זמר, פזמונאי ותקליטן אמריקאי.

שיריו המוכרים ביותר היו "" ו-"", שהפך מאוחר יותר ב-1959 ללהיט בביצועו של ג'ורג' ג'ונס .

ב-3 בפברואר 1959, נהרג ריצ'רדסון בתאונת מטוס קל במדינת איווה יחד עם באדי הולי וריצ'י ואלנס. יום התאונה התפרסם מאוחר יותר בתור "היום שבו מתה המוזיקה".

==ביוגרפיה==
ריצ'רדסון נולד בסאבין פאס, טקסס לג'יילס פרי (1905–1984) ורעייתו אליז (סטלסבי) (1909–1983). למד במכללת לאמאר , שם היה D.J. וכן היה שחקן כדורגל. הוא הפסיק את לימודיו והועסק בתחנת רדיו מקומית. ב-1952 נשא אישה וב-1953 נולדה להם בת.
ב-1955 גויס לצבא ארצות הברית ושימש כמדריך מכ"ם.

ב-1957 סיים את שירותו, חזר לרדיו ואימץ את הכינוי "The Big Bopper". במאי 1957 הוא שבר את שיא השידור הרציף כששידר במשך חמישה ימים, שעתיים ושמונה דקות ברציפות והשמיע 1,821 תקליטים.

ב-3 בפברואר 1959 נהרג ריצ'רדסון בתאונת מטוס קל, לאחר שלא היה כלל אמור להיות בטיסה והחליף בה את ויילון ג'נינגס, שויתר למענו על מקומו במטוס. הותיר אישה, בת, ובן שנולד חודשיים אחרי מותו.

==קישורים חיצוניים==

* 

* 

קטגוריה:ערכים שבהם תבנית בריטניקה אינה מתאימה
קטגוריה:זמרים אמריקאים
קטגוריה:גיטריסטים אמריקאים
קטגוריה:אמריקאים שנהרגו בתאונות אוויריות
קטגוריה:אמריקאים שנולדו ב-1930
קטגוריה:אמריקאים שנפטרו ב-1959
ויין (איזר)

ויין (בצרפתית: Vienne) היא קומונה במחוז איזר בדרום מזרח צרפת. הקומונה ממוקמת במפגש נהר הרון והז'ר, 35 קילומטרים דרומית לליון.

כיום הקומונה היא הרביעית בגודלה במחוז, אך הייתה לה חשיבות רבה באימפריה הרומית. ויין הייתה בירת האלוברוגים והפכה לקולוניה רומאית בשנת 47 לפנה"ס על ידי יוליוס קיסר. העיר הייתה מרכז נוצרי חשוב. במאה הרביעית פעל בעיר כבישוף ברנאר מוויין, שקיבל הכרה כקדוש.

על פי האגדה פונטיוס פילאטוס נקבר תחת פירמידה העומדת עד היום בקומונה, לאחר שהתאבד ונהר הטיבר סירב לקבל את גופתו בשל התנכלותו לישו. יש הטוענים שפונטיוס פילאטוס גם נולד בויין, ויש המייחסים את עיר הולדתו לליון הסמוכה.

==קישורים חיצוניים==

* 
* 

קטגוריה:אוברן-רון-אלפ: ערים
נתנאל דאנס-הולנד

נתנאל דאנס-הולנד (באנגלית: Nathaniel Dance-Holland; 8 במאי 1735 – 15 באוקטובר 1811) היה צייר פורטרטים אנגלי ומאוחר יותר פוליטיקאי.

== ביוגרפיה ==
דאנס-הולנד הוא בנו השלישי של האדריכל ג'ורג' דאנס האב (הוא הוסיף את הסיומת 'הולנד 'בהמשך חייו). למד אמנות אצל פרנסיס היימן, וכמו בני דורו הרבים למד גם באיטליה, שם פגש את אנג'ליקה קאופמן וצייר כמה ציורים היסטוריים וקלאסיים.

== קריירה ==
בשובו לאנגליה הפך דאנס-הולנד לצייר פורטרטים מצליח. עם היימן ואחיו האדריכל ג'ורג' דאנס הצעיר, היה אחד ממייסדי האקדמיה המלכותית לאמנויות בשנת 1768.

הוא הוזמן לצייר את המלך ג'ורג 'השלישי ואת מלכתו, בתוספת קפטן ג'יימס קוק והסופר דייוויד גריק. דיוקנו הקבוצתי "משפחת פיבוס" (1769) נמצא באוסף הגלריה הלאומית של ויקטוריה, מלבורן, אוסטרליה.<ref></ref>

בשנת 1790 ויתר על הקריירה האמנותית והיה לחבר פרלמנט במזרח גרינסטד בסאסקס. הוא כיהן במושב זה עד 1802 אז עבר לבדווין בווילטשייר, שם כיהן עד 1806. בשנת 1807 חזר לתפקידו במזרח גרינסטד, עד מותו בשנת 1811. בשנת 1800 זכה בתואר ברון.

== משפחתו ==
דאנס-הולנד היה נשוי להרייט, בתם של סר ססיל בישופ, ואלמנתו של תומאס דאמר (נפטר ב-1781), עבורו אחיו תכנן את הבית בקרנברי פארק, ליד ווינצ'סטר.<ref></ref> הם התגוררו באחוזת ליטל ויטנהאם בברקשייר (אוקספורדשייר).<ref>Ford, David Nash (2008). "Sir Nathaniel Dance Holland (1735-1811)". Royal Berkshire History. Nash Ford Publishing. Retrieved 16 June 2011.</ref> אשתו נפטרה ב-1825.

== גלריה ==
<gallery mode="packed" heights="190">
File:Captainjamescookportrait.jpg | ג'יימס קוק
File:Charles Clerke.jpg | צ'ארלס קלרק
File:Sir Nathaniel Dance-Holland - The Meeting of Dido and Aeneas - Google Art Project.jpg | הפגישה בין דידו לאנייס
File:Martha Ray by Nathaniel Dance, 1777.jpg | מרתה ריי
File:Nathaniel Dance - The Pybus family - Google Art Project.jpg | משפחת פיבוס
File:Nathaniel Dance-Holland (1735-1811) - George III (1738–1820) - 138273 - National Trust.jpg | המלך ג'ורג 'השלישי
File:Frederick North, 2nd Earl of Guilford by Nathaniel Dance, (later Sir Nathaniel Dance-Holland, Bt).jpg | פרדריק נורת'
File:Dance Holland, Lady Clive.jpg | ליידי קלייב
</gallery>

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1735
קטגוריה:בריטים שנפטרו ב-1811
מבשר גאון

רב מבשר הכהן (כהנא) בן קימוי גאון היה גאון פומבדיתא משנת 917 עד לפטירתו בשנת 922.

==תולדות חייו==
היה בנו של רב קימוי בן אחאי ראש ישיבת פומבדיתא בין השנים 905-896, בנו של רב אחא כהנא בן מר רב, גאון פומבדיתא בשנת 858.

לאחר פטירת רב יהודה בר מר שמואל בשנת 917 פרצה מחלוקת אודות מחליפו. חכמי הישיבה מינו את רב מבשר לגאון, אך רב מבשר לא קיבל את מרותו של ראש הגולה דוד בן זכאי, אשר כתגובה לכך מינה את רב כהן צדק בן יוסף. לצדו של רב מבשר עמדו גם הגאון הארצישראלי אהרן בן מאיר והגביר אהרן בן עמרם. לפי גרסת רב שרירא גאון, המחלוקת נמשכה כחמש שנים, ובשנת 921/922 הושגה פשרה, בתיווכו של נסי הנהרוואני, לפיה שני החכמים ימשיכו לעמוד בראשות שתי ישיבות מקבילות בפומבדיתא, אך מובחרי החכמים היו בישיבתו של רב מבשר, עד לפטירת רב מבשר, אז הכירו כל החכמים בכהונתו של רב כהן צדק. רבי אברהם זכות מספר גרסה שונה: לדבריו, לאחר שמינה בן זכאי את רב כהן צדק, נטרפה דעתו של רב מבשר עד שכל החכמים עברו לתמוך ברב כהן צדק. החוקרים מקבלים את גרסתו של רב שרירא. רב מבשר סמך את רב אהרן הכהן בן יוסף (כלף בן סרג'אדו), שהיה לגאון פומבדיתא כמה דורות אחר כך.

לפי רב שרירא גאון, נפטר רב מבשר בכסלו של שנת ד'תרפ"ה (אלף רל"ז למניין השטרות), שהוא חודש נובמבר 924. משה גיל מקדים את פטירתו לכסלו של שנת ד'תרפ"ג (נובמבר או דצמבר 922), ומרדכי מרגליות כותב שנפטר בשנת 926. שרגא אברמסון מאחר את פטירתו לשנת 928.

מובא בשמו ששמשון נענש על כך שאיבד עצמו לדעת, על אף שעשה בכך נקמה גדולה בפלשתים.

==לקריאה נוספת==
* מרדכי מרגליות, אנציקלופדיה לחכמי התלמוד והגאונים, חלק ב עמ' 253.
* משה גיל, [https://nli.userservices.exlibrisgroup.com/view/uresolver/972NNL_INST/openurl?ctx_enc=info:ofi/enc:UTF-8&ctx_id=10_1&ctx_tim=2020-10-19T23%3A22%3A40IST&ctx_ver=Z39.88-2004&url_ctx_fmt=info:ofi/fmt:kev:mtx:ctx&url_ver=Z39.88-2004&rfr_id=info:sid/primo.exlibrisgroup.com-RAMBI&req_id=&rft_dat=ie=972NNL_INST/51329721240005171,ie=972NNL_INST:51329721240005171,language=heb,view=NLI_Rambi&svc_dat=viewit&u.ignore_date_coverage=true&Force_direct=true&is_new_ui=true עיונים בתולדות יהודי עראק במאה העשירית], תעודה י (ה'תשנ"ו), עמ' 81–153.
* יעקב מאן, עניינים שונים לחקר תקופת הגאונים, תרביץ ה חוברת ב (טבת ה'תרצ"ד) עמ' 148–179.

==הערות שוליים==

קטגוריה:גאוני פומבדיתא
קטגוריה:אישים שחיו במאה ה-10
קובי בלדב

יעקב (קובי) בלדב (נולד ב-14 באוקטובר 1965) הוא כדורגלן עבר ישראלי בעמדת השוער במכבי נתניה, אשר שימש גם כמנהל כללי ויושב ראש המועדון.

==קריירה==
בלדב החל את הקריירה שלו במחלקת הנוער של הפועל נצרת עילית ועלה לקבוצה הבוגרת ב-1982. ב-1984 עבר למכבי נתניה כשוער מחליף. באותה העונה, בהיותו קפטן נבחרת ישראל בכדורגל עד גיל 19, היה חלק מפרשת קובלנץ, והורחק לשנה מהנבחרת. ב-1986 תפס את מקומו של אריה חביב כשוער הראשון. בלדב הופיע במדי נתניה ב-251 משחקי ליגה, והיה שותף לעליה לגמר גביע הטוטו ב-1988/1989. ב-1995 עבר למכבי הרצליה ושם שיחק עונה אחת לפני שפרש ממשחק פעיל.

לאחר פרישתו חזר בלדב למכבי נתניה ומונה כמנהל הכללי של המועדון עד 2007, בה עזב את התפקיד אך נשאר במועדון כחבר הנהלה. במהלך התקופה הזאת מונה גם כעוזר מאמן ב-2002 ושימש בתפקיד כמספר חודשים. ב-2010, עקב עזיבתו של דניאל יאמר, מונה כבעלים משותף ויושב ראש המועדון.

==חיים אישיים==
בלדב נשוי לאשת התקשורת לשעבר עו"ד לימור בלדב, וכיום הוא הבעלים של סוכנות ביטוח ויזמות עסקית.

==הערות שוליים==

קטגוריה:שוערי כדורגל ישראלים
קטגוריה:כדורגלני הפועל נוף הגליל
קטגוריה:כדורגלני מכבי נתניה
קטגוריה:כדורגלני מכבי הרצליה
קטגוריה:מאמני מכבי נתניה
קטגוריה:נוף הגליל: כדורגלנים
קטגוריה:ישראלים שנולדו ב-1965
ג'ובאני בראגולין

ג'ובאני בראגולין (נולד בשם ברונו אמדיו באיטלקית: Bruno Amadio; 9 בנובמבר 1911 – 22 בספטמבר 1981), ידוע גם בשמות פרנצ'וט סביליה ואנג'לו בראגולין, היה צייר איטלקי.

== קריירה אומנותית ==
בראגולין הוא יוצר הציור המכונה הילד הבוכה<ref></ref> <ref></ref>שהיה ציור אחד מתוך קבוצה של מאות ציורים שצייר בראגולין בסגנון זה. בציורים מגוון ילדים דומעים המסתכלים ישר קדימה. הציורים ברובם אינם חתומים ותאריך היצירה שלהם אינו ידוע. התמונות היו מן הראשונות ששוכפלו בצבע בקנה מידה רחב כבר בשנות ה-60, וככל הנראה צוירו שנים לפני כן. ציורי הילדים הבוכים היו פופולריים באירופה ובדרום אמריקה, ונמכרו על פי ההערכה במיליוני עותקים, ללא תמלוגים כלשהם לצייר<ref></ref>. הילדים בציוריו כונו לפעמים "נערים צועניים" אם כי אין שום דבר המקשר אותם באופן ספציפי לקבוצה האתנית של צוענים.

בראגולין היה צייר בעל הכשרה אקדמית, עבד בוונציה שלאחר המלחמה כצייר ורסטורטור, והפיק את תמונות „הילד הבוכה” עבור תיירים. לפחות 65 ציורים כאלה נעשו בשם בראגולין, ורפרודוקציות שלהם נמכרו ברחבי העולם. לא תמיד שילמו לו תמלוגים עבור הרפרודוקציות.

בשנות השבעים התגלה שהוא חי ובעל אמצעים ועדיין מצייר בפדובה<ref></ref>.

היו טענות שהוא ברח לספרד לאחר המלחמה, ושם צייר ילדים מבית יתומים מקומי שנשרף לאחר מכן, אך ככל הנראה מדובר היה באגדה אורבנית לא מאושרת<ref></ref>.

== קישורים חיצוניים ==
אחת הגרסאות הידועות של "הילד הבוכה"{{תמונה להחלפה}}
* 
* [http://www.cryingboyfanclub.nl/ מציורי בראגולין], אתר אינטרנט (באנגלית)
* [https://www.youtube.com/watch?v=jqkVJxn2PtI מה הסיפור של הילד הבוכה?] כאן סקרנים, יוטיוב

== הערות שוליים ==

קטגוריה:ציירים איטלקים במאה ה-20
קטגוריה:איטלקים שנולדו ב-1911
קטגוריה:איטלקים שנפטרו ב-1981
אסנטי בלאק

אסנטי דואה מא'אט (באנגלית: Asante Duah Ma'at; נולד ב-20 באוקטובר 2001), הידוע בשם הבמה אסנטי בלאק, הוא שחקן אמריקאי. הוא ידוע בעיקר בזכות תפקידו במיני-סדרה "כשהם רואים אותנו" <small>(2019),</small> שעליו היה מועמד לפרס אמי בפריים טיים.<ref></ref><ref></ref><ref></ref> הוא מוכר גם בזכות תפקידו בתור מאליק הדג'ס בסדרת הטלוויזיה "החיים עצמם" <small>(2019–2022).</small>

== קורות חיו ==
בלאק נולד ביישוב וולדורף <small>(אנ')</small>, מרילנד. הוא החל לשחק כשהיה תלמיד בית ספר יסודי בבית הספר ג'ודית פ' הויר, בית ספר הפועל בשיטת מונטסורי. לאחר מכן למד בבית הספר התיכון נורת' פוינט <small>(אנ'),</small> אותו סיים בשנת 2020. 

הוא אחיינה של השחקנית סמירה ויילי.<ref></ref> 

== קריירה ==
בגיל חמש קיבל את תפקידו הראשון בתור מוגלי בהפקה מקומית של ההצגה "ספר הג'ונגל". אחד מתפקידיו המקצועיים הראשונים היה במחזה "How I Learned to Be a Kid" בתיאטרון הווארד <small>(אנ')</small> בוושינגטון, ולאחר מכן הוחתם אצל סוכן שחקנים. 

בשנת 2019 שיחק בלאק במיני-סדרת הדרמה "כשהם רואים אותנו", שנוצרה, נכתבה ובוימה על ידי אווה דוברני עבור שירות הזרמת המדיה "נטפליקס", תחילה, נבחן בלאק במקור לתפקיד של "קורי וייז", אחד המעורבים בפרשת האצנית בסנטרל פארק, אך במקום זאת הוא לוהק לתפקיד קווין ריצ'רדסון בן ה-14.<ref></ref> התפקיד זיכה אותו במועמדות לפרס אמי לבידור בפריים טיים לשחקן המשנה הטוב ביותר, מה שהפך אותו לאחד המועמדים הצעירים בתולדות הפרס.<ref></ref> עוד באותה שנה הצטרף בתור אחת הדמויות הראשיות לעונה הרביעית של סדרת הדרמה "החיים עצמם" מבית רשת NBC, בדמותו של מאליק הדג'ס,<ref></ref> ובלאק אף היה מועמד עבור תפקידו לפרס איגוד מבקרי הקולנוע האמריקאי ולפרס Black Reel. הוא המשיך לשחק בסדרה גם בעונות 6-5. 

בשנת 2022 החל לדבב את דמותו של כרים עבדול-ג'באר בראון (נקרא על שמם של כרים עבדול-ג'באר וג'יימס בראון) בסדרה ההנפשה "The Proud Family: Louder and Prouder" בשירות הזרמת המדיה "דיסני+"; סדרה זו מהווה חידוש לסדרה "The Proud Family" ששודרה במקור בערוץ דיסני בין השנים 2001–2005. 

בשנת 2023 שיחק בסרט המדע-בדיוני "Landscape with Invisible Hand" שביים וכתב קורי פינלי <small>(אנ')</small> המבוסס על הרומן באותו שם מאת הסופר מ"ט אנדרסון <small>(אנ').</small> בסרט גילם בלאק את דמותו של אדם קמפבל, בנה של בת' (טיפאני האדיש). 

== פילמוגרפיה ==
=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2023
|Landscape with Invisible Hand
|אדם קמפבל
|
|-
|Story Ave
|קאדיר גרייסון 
|
|-
|TBA
|Pieces of Us
|
|
|}

=== טלוויזיה ===
{| class="wikitable sortable"
! שנה
! סדרה
! תפקיד
! class="unsortable" | הערות
|-
| rowspan="2" | 2019
| כשהם רואים אותנו
| קווין ריצ'רדסון
|מיני-סדרה
מועמד פרס אמי לבידור בפריים טיים לשחקן משנה במיני-סדרה או בסרט טלוויזיה <small>(אנ') (2019)</small>
|-
| Live in Front of a Studio Audience
| מייקל אוונס
| 2 פרקים<ref></ref>
|-
|2019–2022
| החיים עצמם
| מאליק
| תפקיד ראשי (עונות 6-4); 52 פרקים
|-
|2020
|ריחוק חברתי
|קורי
|פרק: "Pomp and Circumstance"
|-
|2022–2023
|The Proud Family: Louder and Prouder
|כרים עבדול-ג'באר בראון
|דיבוב; 8 פרקים 
|-
|TBA
|Dora the Explorer
|דייגו מרקז
|סדרת אנימציה עתידית של פרמאונט+
|}

== קישורים חיצוניים ==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:שחקני תיאטרון אמריקאים
קטגוריה:פורבס 30Under30
קטגוריה:אמריקאים שנולדו ב-2001
ג'ון תומאס סיטון

ג'ון תומאס סיטון (באנגלית: John Thomas Seton; בערך 1738 – 1806), היה צייר סקוטי.

== קורות חייו ==
ג'ון תומאס סיטון, "סיר ג'יימס מוריי-פולטני עם סיר ג'ון מוריי"
סיטון היה בנו של כריסטופר סיטון, חרט פנינים בלונדון. הוא היה תלמידו של פרנסיס היימן, ולמד באקדמיה של סנט מרטין ליין. הוא יצא לסיור הגדול לאיטליה, שם שהה ברומא ב־1758/9, התגורר בסטרדה דלה קרוצ'ה והיה מעורב בקהילת האמנים הגולים. הוא סייע בפירוק ענייניו של הצייר הצעיר ג'ונתן סקלטון שמת שם.<ref>Concise Dictionary of Scottish Painters, Paul Harris Publishing 1976</ref>

הוא היה אמן מוכשר יותר בשובו לבריטניה, והציג בשנת 1761 באגודת האמנים וקיבל עבודות על דיוקנאות מקהל לקוחות מכובד וגבוה למדי. לאחר כמה שנים הוא התיישב באדינבורו, ודיוקנאותיו של החברה הגבוהה הסקוטית הם מההטובים ביותר בדורו. הוא בילה עשור בהודו (1776–1785) שם נהג לצייר גם תמונות דיוקן טובות וחזר לסקוטלנד שם תועד באדינבורו בשנת 1806. עבודתו מופיעה לעיתים קרובות במכירה פומבית בסותביס ובכריסטי.ג'ון תומאס סיטון, סיר יו פאטרסון
באפריל 2008 הציבה שרת התרבות הבריטית מרגרט הודג'בר וטו על ייצוא הדיוקן הנדיר של "אלכסנדר דאלרימפל", מאת ג'ון תומאס סיטון. דאלרימפל היה ההידרולוג הראשון באדמירליות, שבעבודתו החלוצית יצר את מפות נתיבי הים. הוא היה דמות מרכזית בהתפתחות התחבורה הימית העולמית כמו גם האימפריה הבריטית".<ref></ref>

נעשה ניסיון לגייס כספים לרכישת הדיוקן במחיר המומלץ של 137,500 לירות שטרלינג, ולבסוף הוא נרכש על ידי המוזיאון הלאומי של סקוטלנד, שם מוצג הדיוקן.

==קישורים חיצוניים==

== הערות שוליים ==

קטגוריה:ציירים בריטים
קטגוריה:בריטים שנולדו ב-1738
קטגוריה:בריטים שנפטרו ב-1806
אאוקנמזאורוס

אאוקנמזאורוס (שם מדעי: Eucnemesaurus; מילולית: "לטאת שוקה טובה") הוא סוג של דינוזאור דמוי-זאורופוד ממשפחת הריוחזאוריים, שחי בדרום אפריקה בסוף בתור הטריאס, לפני 228 מיליון שנה. לצד הריוחזאורוס מאמריקה הדרומית זהו הנציג היחיד של משפחתו. הדינוזאור התגלה בתצורת אליוט , המדינה החופשית שבדרום אפריקה והוא תואר בידי החוקר ההולנדי אגברט קורנליס ניקולאס ואן הופן . תחילה חשבו לקרוא לו בשם אאוסקלוזאורוס, אך כבר היה דינוזאור שנקרא בשם זה במשפחת הפלטאוזאוריים, עקב תכונות דומות.

אורכו של האאוקנמזאורוס הגיע לאורך 10 עד 11 מטרים ומשקל של 1.1 עד 2 טונות. עקב המבנה של שיניו החדות העריכו תחילה שהיה דינוזאור טורף, הקרוב להררזאוריים, אך בהמשך התברר שמבנה הגוף מתאים יותר לדמוי-זאורופוד קדום. ככל הנראה היה צמחוני וניזון מעלים כמו משרכים, מחטניים וציקסיים. בניגוד לזאורופודים המאוחרים יותר, היה האאוקנמזאורוס יכול להתייצב על שתיים וכך להגיע לצמרות, ובעזרת זנבו הארוך והגמיש היה מסוגל להצליף באויבים.

מאחר שדמה יחסית לזאורופוד אמיתי שייכו אותו חלק מהחוקרים למשפחת המלנורוזאוריים, אך בהמשך התברר שהיה קרובו של הריוחזאורוס מאמריקה הדרומית והם נכללו יחד באותה משפחה.

==קישורים חיצוניים==

קטגוריה:בעלי חיים שתוארו ב-1920
קטגוריה:טקסונים שתוארו בידי אגברט קורנליס ניקולאס ואן הופן
קטגוריה:ריוחזאוריים
קטגוריה:דינוזאורים שחיו בטריאס עליון באפריקה
קטגוריה:מאובני טקסונים שתוארו ב-1920
יחסי לטביה–צ'כיה

[[ראש ממשלת לטביה ואלדיס דומברובסקיס (מימין) במסיבת עיתונאים משותפת עם מקבילו הצ'כי פטר נצ'אס בעת ביקור האחרון בלטביה, 2013]]
יחסי לטביה–צ'כיה הם יחסי החוץ בין צ'כיה ללטביה.

== היסטוריה ==
צ'כוסלובקיה הכירה ברפובליקה של לטביה ב-5 בינואר 1922. בין השנים 1922–1928 פעלה קונסוליה לטבית בפראג, אשר בשנת 1929 שודרגה לקונסוליה כללית ובשנת 1931 שודרגה לשגרירות. לאחר סיפוח צ'כוסלובקיה על ידי גרמניה הנאצית נותקו היחסים בין המדינות.

ב-9 בספטמבר 1991, הרפובליקה הפדרלית של צ'כוסלובקיה חידשה את היחסים הדיפלומטיים עם הרפובליקה של לטביה. ב-1 בינואר 1993 פורקה צ'כוסלובקיה לצ'כיה וסלובקיה, ולטביה המשיכה את קשריה עם צ'כיה. כיום, שתי המדינות משתפות פעולה במגוון תחומים, ובכלל זה בתחומי ההגנה, החקלאות, התרבות והתיירות.

== יחסי סחר ==
קיימים יחסי סחר וכלכלה בין המדינות פעילים. לטביה מעוניינת לקדם את היחסים הללו, מכיוון שהפוטנציאל להתפתחותם עדיין גדול. על פי נתוני 2007 מחזור הסחר בין שתי המדינות גדל ועולה על 200 מיליון אירו בשנה. מוצרי היצוא העיקריים לצ'כיה הם מתכות ומוצרי מתכת בסיסים (30% מסך היצוא), ציוד משרדי (18%) ומוצרי תעשיית המזון (18%). היבוא מצ'כיה כולל בעיקר מכונות, מכשירים מכניים וציוד חשמלי (31%) וכלי רכב (23%). הייצוא לצ'כיה בשנת 2007 הסתכם בכ-31.8 מיליון אירו או 0.59% מסך היצוא של לטביה, כאשר הייבוא בשווי של 182 מיליון אירו או 1.78% מסך היבוא של לטביה.

== נציגויות דיפלומטיות ==
* לטביה מחזיקה בצ'כיה שגרירות בפראג.
* צ'כיה מחזיקה בלטביה שגרירות בריגה.

==קישורים חיצוניים==

* [https://web.archive.org/web/20080621120755/http://www.am.gov.lv/en/policy/bilateral-relations/4542/CzechRepublic/ יחסי לטביה–צ'כיה], באתר משרד החוץ הלטבי

== הערות שוליים ==
נמשגולאץ'

נמשגולאץ (בהונגרית: Nemesgulács) הוא כפר קטן במחוז וספרם שבמרכז הונגריה.
כמו כפרים רבים באירופה גם בנמשגולאץ' מספר התושבים נמצא בירידה. כך, בשנת 1990 חיו בכפר 1,024 תושבים, ובשנת 2020 רק 934 תושבים.

==יהודי נמשגולאץ'==
בנמשגולאץ' חיו יהודים בתקופות זמן שונות.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|25
|
|-
|1880
|6
|610
|-
|1910
|9
|
|-
|1920
|12
|
|-
|1930
|12
|
|-
|1941
|9
|1,049
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
נמשוויטה

נמשוויטה (בהונגרית: Nemesvita) הוא כפר קטן במחוז וספרם שבמרכז הונגריה.
כמו כפרים רבים באירופה גם בנמשוויטה מספר התושבים נמצא בירידה. כך, בשנת 1990 חיו בכפר 429 תושבים, ובשנת 2020 רק 294 תושבים.

==יהודי נמשוויטה==
בנמשוויטה חיו יהודים בתקופות זמן שונות. על ראש גבעה ביער סמוך לכפר נמצא בית קברות יהודי שם ישנן כ-15 מצבות, חלקן נפלו או נשברו.
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|79
|
|-
|1880
|33
|1,089
|-
|1910
|15
|
|-
|1920
|9
|
|-
|1941
|2
|1,022
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
Simply Believe

Simply Believe (בעברית: פשוט להאמין) הוא אלבום האולפן ה-14 של הזמרת הוולשית בוני טיילר.<ref name=":0"></ref> הוא יצא לאור ב-13 באפריל 2004, על ידי חברת התקליטים סוני מיוזיק אנטרטיינמנט.<ref name=":0" /> מתוך האלבום יצא הסינגל המצליח "", שהפך לאחד מהשירים הנמכרים ביותר בכל הזמנים בצרפת.<ref></ref>

האלבום הגיע למקום ה-18 במצעד שבצרפת.<ref></ref>

== רקע ==
לאחר יציאת האלבום המצליח Heart Strings, בשנה שקדמה לשנת הוצאת האלבום הזה, החלה טיילר לעבוד על אלבום חדש. בעת שחשבה על קונספט עבור האלבום, פנתה אליה קארין אנטון והצהירה בפנייה כי היא כתבה גרסה בשפה הצרפתית ללהיט שלה "Total Eclipse of the Heart" ותהתה האם היא תרצה להקליט אותה יחד איתה.<ref name=":1"></ref>

לאחר שטיילר התרשמה מהגרסה הצרפתית שאנטון כתבה עבורה, היא טסה לפריז, צרפת על מנת שיוכלו להקליט את השיר.<ref name=":1" /> בהמשך, הקליטו גם את "It's a Heartache".<ref name=":1" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בוני טיילר
קטגוריה:אלבומים באנגלית
קטגוריה:אלבומי חברת סוני מיוזיק אנטרטיינמנט
סטיבן סיילאס

סטיבן סיילאס (באנגלית: Stephen Silas; נולד ב-6 באוגוסט 1973) הוא מאמן כדורסל אמריקאי, המשמש כמאמנה הראשי של קבוצת יוסטון רוקטס מליגת ה-NBA. בנו של הכדורסלן ומאמן העבר פול סיילאס.

==ראשית חייו==
סיילאס נולד בעיר בוסטון שבמסצ'וסטס, בזמן שאביו פול שיחק בבוסטון סלטיקס, ובין השנים 1992–1996 למד באוניברסיטת בראון אשר בפרובידנס, רוד איילנד. בתקופת לימודיו שיחק בקבוצת הכדורסל של האוניברסיטה, ולאורך ארבע העונות רשם ממוצעים כוללים של 5.5 נקודות ו-2.5 ריבאונדים למשחק.

בין השנים 1996–1999 עבד בהנהלת "ארגון הכדורסלנים בגמלאות" (National Basketball Retired Players Association).

==קריירת אימון==
בשנת 1999 מונה סיילאס לסקאוט בקבוצת שארלוט הורנטס מליגת ה-NBA, אותה אימן אביו, ושנה לאחר מכן הצטרף לצוות האימון של הקבוצה. בעונות ו- העפילו ההורנטס לחצי גמר האזור המזרחי בפלייאוף, בהובלתם של השחקנים ג'מאל משבורן ובארון דייוויס.

לקראת עונת מונה אביו למאמן קליבלנד קאבלירס, וסטיבן עבר יחד עמו בתור עוזר מאמן. באותה עונה שיחק בקליבלנד שחקן הרוקי לברון ג'יימס.

בשנת 2005 עבר לשמש כסקאוט עבור וושינגטון ויזארדס, ובשנת 2006 מונה לעוזר מאמן בגולדן סטייט ווריורס, תחת המאמן הראשי דון נלסון. בעונתו האחרונה בתפקיד, , הדריך את הרוקי סטפן קרי.

בדצמבר 2010 הצטרף לצוות האימון של שארלוט בובקאטס, לאחר שמינתה את אביו פול למאמנה הראשי. בעונת נשאר בתפקיד תחת המאמן הנכנס מייק דנלאפ, וב-5 העונות הבאות שימש בשראלוט כעוזרו של סטיב קליפורד. בין דצמבר 2017 לינואר 2018 החליף את קליפורד החולה כמאמן הראשי של הקבוצה במשך 21 משחקים; לאורך התקופה רשמו ההורנטס מאזן של 9 ניצחונות ו-12 הפסדים.

לקראת עונת עבר לצוות האימון של דאלאס מאבריקס, לאחר 6 עונות רצופות בשארלוט. בשתי עונותיו בדאלאס שימש כעוזרו של המאמן ריק קרלייל, ועבד עם השחקן לוקה דונצ'יץ' בשתי עונותיו הראשונות ב-NBA.

באוקטובר 2020 מונה למאמן הראשי של קבוצת יוסטון רוקטס, במקומו של מייק ד'אנטוני.

==קישורים חיצוניים==

==הערות שוליים==

קטגוריה:בוסטון: אישים
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:בוגרי אוניברסיטת בראון
קטגוריה:כדורסלני אוניברסיטאות ומכללות בארצות הברית
קטגוריה:מאמני כדורסל אמריקאים
קטגוריה:מאמני יוסטון רוקטס
קטגוריה:אמריקאים שנולדו ב-1973